Ганарыцца калектыў школы не толькі памерамі спартзалы, але і спартыўнымі дасягненнямі, якія, безумоўна, былі б немагчымы без якаснай трэніровачнай базы. Пачынаючы з 2010 года ў раённай спартакіядзе работнікаў адукацыі кобрынская школа № 2 рэгулярна становіцца пераможцай. Дзякуючы манежу, установа зарабляе і добрыя пазабюджэтныя сродкі. У тым ліку на гэтыя сродкі ў 2008 годзе быў праведзены капітальны рамонт будынка школы (аднаго з найстарэйшых у Кобрыне, які пачаў узводзіцца яшчэ ў 20-я гады мінулага стагоддзя). Ганарацца настаўнікі і вучні таксама дасягненнямі ў спартыўным турызме. Вучні з’яўляюцца членамі раённай каманды і рэгулярна ўдзельнічаюць у абласных турыстычных спаборніцтвах.